CELEX: 52021PC0318
Language: da
Date: 2021-07-16
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, for så vidt angår forlængelse af prioriteterne for partnerskabet mellem EU og Egypten, indtil EU og Egypten har vedtaget nye ajourførte fælles dokumenter

EUROPA-KOMMISSIONEN
            Bruxelles, den 16.7.2021
            COM(2021) 318 final
            2021/0221(NLE)
            Forslag til
            RÅDETS AFGØRELSE 
            om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, for så vidt angår forlængelse af prioriteterne for partnerskabet mellem EU og Egypten, indtil EU og Egypten har vedtaget nye ajourførte fælles dokumenter
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, i forbindelse med den planlagte vedtagelse af en afgørelse om at forlænge prioriteter for partnerskabet mellem EU og Egypten, indtil EU og Egypten har vedtaget nye ajourførte fælles dokumenter.
            
            
               2.Baggrund for forslaget
            
            
               2.1.Associeringsaftalen 
            
            
               Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side ("associeringsaftalen") blev undertegnet den 25. juni 2001 og trådte i kraft den 1. juni 2004. Associeringsaftalen udgør retsgrundlaget for de bilaterale forbindelser mellem EU og Egypten. Aftalen tager sigte på:
            
            
               –at skabe passende rammer for politisk dialog og således gøre det muligt at udvikle nære politiske forbindelser mellem parterne
            
            
               –at fastsætte betingelserne for en gradvis liberalisering af udvekslingen af varer, tjenesteydelser og kapital
            
            
               –at fremme udviklingen af afbalancerede økonomiske og sociale forbindelser mellem parterne gennem dialog og samarbejde
            
            
               –at bidrage til den økonomiske og sociale udvikling i Egypten
            
            
               –at anspore til regionalt samarbejde med sigte på at befæste fredelig sameksistens og økonomisk og politisk stabilitet
            
            
               –at fremme samarbejdet på andre områder af gensidig interesse.
            
            
               2.2.Associeringsrådet
            
            
               Ved associeringsaftalen oprettes der et associeringsråd, som har beføjelse til at træffe afgørelser med henblik på virkeliggørelsen af de i aftalen fastsatte mål i de tilfælde, der omhandles deri. Afgørelserne er bindende for parterne. Associeringsrådet kan også fremsætte henstillinger. I henhold til associeringsrådets forretningsorden varetages formandskabet for associeringsrådet skiftevis af EU og Egypten i perioder af tolv måneder. Associeringsrådet træder sammen på ministerplan en gang om året. Der kan efter anmodning fra en af parterne afholdes særlige møder i associeringsrådet, hvis parterne er enige herom.
            
            
               2.3.Associeringsrådets påtænkte retsakt 
            
            
               Associeringsrådet påtænker at vedtage en afgørelse om forlængelse af prioriteterne for partnerskabet mellem EU og Egypten for perioden 2017-2020, indtil EU og Egypten har vedtaget nye ajourførte fælles dokumenter. I overensstemmelse med artikel 10 i associeringsrådets forretningsorden vil afgørelsen blive vedtaget ved skriftlig procedure.
            
            
               3.Den holdning, der skal indtages på Unionens vegne
            
            
               Den holdning, der skal indtages af Den Europæiske Union i det ved associeringsaftalen nedsatte associeringsråd for så vidt angår vedtagelsen af en afgørelse om forlængelse af prioriteterne for partnerskabet mellem EU og Egypten, er baseret på teksten til den afgørelse, der er knyttet som bilag til denne afgørelse. 
            
            
               Den 25. juli 2017 vedtog EU og Egypten de fælles prioriteter for partnerskabet for perioden 2017-2020 på det 7. møde i Associeringsrådet EU-Egypten.
            
         
         
            
               Som led i den igangværende proces med at forny EU's partnerskab med de sydlige nabolande og efter vedtagelsen af den flerårige finansielle ramme for 2021-2027 og det nye instrument for naboskab, udviklingssamarbejde og internationalt samarbejde vil der i 2021 efter planen blive udarbejdet og vedtaget nye ajourførte fælles dokumenter med de sydlige nabolande, herunder Egypten. Inden for rammerne heraf og for at undgå en tidsmæssig forskydning mellem udløbet af prioriteterne for partnerskabet mellem EU og Egypten og vedtagelsen af nye prioriteter er det i parternes interesse at forlænge de nuværende prioriteter for partnerskabet, indtil der er vedtaget nye ajourførte prioriteter. 
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               4.1.2.Princippernes anvendelse på det foreliggende tilfælde
            
            
               Associeringsrådet er et organ, der er nedsat ved en aftale, nemlig associeringsaftalen.
            
            
               Den retsakt, som associeringsrådet skal vedtage, er en retsakt, der har retsvirkninger. Den påtænkte retsakt har retsvirkninger, fordi den forlænger de nuværende prioriteter for partnerskabet, indtil der er vedtaget nye ajourførte fælles dokumenter. 
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Hovedformålet med og -indholdet af den påtænkte retsakt vedrører samarbejde med et tredjeland inden for rammerne af en associeringsaftale og den europæiske naboskabspolitik.
            
            
               Det materielle retsgrundlag for den foreslåede afgørelse er derfor artikel 217.
            
            
               4.3.Konklusion
            
            
               Retsgrundlaget for den foreslåede retsakt bør være artikel 217 sammenholdt med artikel 218, stk. 9, i TEUF.
            
            
               5.Offentliggørelse af den påtænkte retsakt
            
            
               Da associeringsrådets retsakt ændrer gyldighedsperioden for prioriteterne for partnerskabet mellem EU og Egypten, bør den offentliggøres i Den Europæiske Unions Tidende efter vedtagelsen.
            
         
         
            
               2021/0221 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, for så vidt angår forlængelse af prioriteterne for partnerskabet mellem EU og Egypten, indtil EU og Egypten har vedtaget nye ajourførte fælles dokumenter
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side blev undertegnet den 25. juni 2001 og trådte i kraft den 1. juni 2004
                  2
               .
            
            
               (2)Associeringsrådet vedtog prioriteterne for partnerskabet mellem EU og Egypten den 25. juli 2017
                  3
               .
            
            
               (3)Begge parter blev enige om den fortsatte gyldighed af prioriteterne for partnerskabet mellem EU og Egypten som et retningsgivende dokument med henblik på konsolidering af partnerskabet, indtil der er vedtaget nye ajourførte fælles dokumenter.
            
            
               (4)I henhold til Euro-Middelhavsaftalens artikel 76 kan associeringsrådet træffe afgørelser med henblik på virkeliggørelsen af de i aftalen fastsatte mål.
            
            
               (5)Associeringsrådet påtænker at vedtage en afgørelse ved skriftlig procedure for at forlænge prioriteterne for partnerskabet mellem EU og Egypten, indtil der er vedtaget nye ajourførte fælles dokumenter mellem EU og Egypten.
            
            
               (6)Den holdning, der skal indtages på Unionens vegne i associeringsrådet, bør fastlægges, da afgørelsen er bindende for Unionen —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i det associeringsråd, der er oprettet ved Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, for så vidt angår forlængelse af prioriteterne for partnerskabet mellem EU og Egypten, indtil EU og Egypten har vedtaget nye ajourførte fælles dokumenter, baseres på det udkast til Associeringsrådet EU-Egyptens afgørelse, der er knyttet til nærværende afgørelse.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
         
         
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014 i sag C-399/12, Tyskland mod Rådet, ECLI:EU:C:2014:2258, præmis 61 til 64. 
               
               
                  
                     (2)
                  
                        Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side (EUT L 304 af 30.9.2004). 
               
               
                  
                     (3)
                  
                        Henstilling nr. 1/2017 vedtaget af associeringsrådet EU-Egypten den 25. juli 2017 om fastlæggelse af prioriteterne for partnerskabet mellem EU og Egypten (EUT L 255/26 af 3.10.2017).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 16.7.2021
            COM(2021) 318 final
            BILAG 
            til
            forslag til Rådets afgørelse
            om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, for så vidt angår forlængelse af prioriteterne for partnerskabet mellem EU og Egypten, indtil EU og Egypten har vedtaget nye ajourførte fælles dokumenter
            
               
         
         
            
               BILAG
            
            
            
               AFGØRELSE Nr. xx/2021 TRUFFET AF ASSOCIERINGSRÅDET EU-EGYPTEN 
                  
               af [dd/mm/åååå] 
                  
               om godkendelse af en forlængelse af prioriteterne for partnerskabet mellem EU og Egypten
            
            
            
            
               ASSOCIERINGSRÅDET EU-EGYPTEN HAR —
            
            
               under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side ("Euro-Middelhavsaftalen"), og  
            
            
               ud fra følgende betragtninger:
            
            
               (1)Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side blev undertegnet den 25. juni 2001 og trådte i kraft den 1. juni 2004
                  1
               .
            
            
               (2)I henhold til Euro-Middelhavsaftalens artikel 76, kan associeringsrådet træffe afgørelser med henblik på virkeliggørelsen af de i aftalen fastsatte mål.
            
            
               (3)I aftalens artikel 86 er det fastsat, at parterne skal træffe alle fornødne almindelige eller særlige foranstaltninger til at opfylde deres forpligtelser i henhold til aftalen, og at de skal drage omsorg for, at aftalens målsætning virkeliggøres.
            
            
               (4)På mødet i associeringsrådet den 25. juli 2017 nåede EU og Egypten til enighed om de retningsgivende prioriteter for partnerskabet i perioden 2017-2020
                  2
               .
            
            
               (5)Efter en skrivelse fra EU blev begge parter enige om den fortsatte gyldighed af prioriteterne for partnerskabet mellem EU og Egypten som et retningsgivende dokument med henblik på konsolidering af partnerskabet, indtil der er vedtaget nye ajourførte fælles dokumenter.
            
            
               (6)I artikel 10 i associeringsrådets forretningsorden åbnes der mulighed for mellem møder at vedtage afgørelser ved skriftlig procedure, hvis begge parter er enige herom —
            
            
               BESTEMT FØLGENDE:
            
            
               Artikel 1
            
            
               Associeringsrådet beslutter ved skriftlig procedure, at de prioriteter for partnerskabet mellem EU og Egypten, der blev vedtaget på mødet i Associeringsrådet EU-Egypten den 25. juli 2017, forlænges, indtil EU og Egypten har vedtaget nye ajourførte fælles dokumenter.
            
            
               Artikel 2
            
            
               Denne afgørelse træder i kraft på dagen for vedtagelsen.
            
         
         
            
               Udfærdiget i xx, den [dag måned år].
            
            
            
                  På associeringsrådets vegne
            
            
         
         
            
                  
                     (1)
                  
                        Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side (EUT L 304 af 30.9.2004). 
               
               
                  
                     (2)
                  
                        Henstilling nr. 1/2017 vedtaget af associeringsrådet EU-Egypten den 25. juli 2017 om fastlæggelse af prioriteterne for partnerskabet mellem EU og Egypten (EUT L 255/26 af 3.10.2017).